Malala Yousafzai

Malala Yousafzai (ملاله یوسفزۍ e pachtoueg) (ganet d'an 12 a viz Gouere 1997) zo ur plac'h yaouank eus Pakistan a stourm evit gwirioù ar merc'hed en he bro, ha dreist-holl evit ar gwir dezho da vont d'ar skol. Hi eo ar yaouankañ den biskoazh en deus bet Priz Nobel ar Peoc'h.

Brud
E 2009 he doa savet ur blog ma skrive pegen diaes e oa he buhez dindan gwask an Dalibaned e Traoñienn Swat e PakistanDiary of a Pakistani schoolgirl, BBC, 19 a viz Genver 2009 D'an 9 a viz Here 2012 e voe gloazet en he fenn pa voe tennet warni gant un Taliban.Malala Yousafzai: Pakistan Taliban causes revulsion by shooting girl who spoke out, The Guardian, 10 a viz Here 2012 Graet e voe war he zro en un ospital e Birmingham, e Bro-Saoz, hag a-benn miz Meurzh 2013 e c'hallas mont d'ar skol en-dro, met e Birmingham ar wech-se.Malala Yousafzai attends first day at Edgbaston High School in Birmingham, BBC, 19 a viz Meurzh 2013.

Garedonoù
D'an 12 a viz Gouere 2013 e reas Malala Yousafzai ur brezegenn e sez Aozadur ar Broadoù Unanet ma c'houlenne ar frankiz da vont d'ar skol evit an holl, hag e miz Gwengolo 2013 e voe graet digoradur ofisiel Levraoueg Birmingham gantiTeen school advocate opens English library, Star Tribune, 4 a viz Gwengolo 2013. Hi eo an den yaouankañ biskoazh en deus bet ar Priz Sakharov, e 2013. E meur a vro all (Sveden, Kanada...) eo bet enoret e meur a zoare.

"Devezh Malala" a vez lidet d'an 10 a viz Du gant Aozadur ar Broadoù UnanetWorld celebrates November 10 as 'Malala Day', UN chief extends support, The Times of India, 10 a viz Du 2012 E miz Here 2014 en deus divizet poellgor Priz Nobel ar Peoc'h reiñ Priz 2014 dezhi ha da g-Kailash Satyarthi, ur stourmer evit gwirioù ar vugale ivez.Le prix Nobel de la paix à Malala Yousafzai et Kailash Satyarthi, Le Monde, 10/10/2014.

Levrlennadur
Malala – Droed ar merc’hed da gaout deskadurezh (levr-CD), TES, 2016.

 Notennoù 

Rummad:Ganedigezhioù 1997
Rummad:Tud Pakistan
Rummad:Gwirioù ar merc'hed
Rummad:Priz Nobel ar Peoc'h